|  |
| --- |
| Izziņa par atzinumos sniegtajiem iebildumiem **Likumprojekts “Grozījumi Elektroenerģijas tirgus likumā”** |

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |  |  |  |
| --- | --- | --- | --- | --- |
| Datums | 26.08. – 30.09.2019. | | | |
|  |  | | | |
| Saskaņošanas dalībnieki | Finanšu ministrija, Tieslietu ministrija | | | |
| Saskaņošanas dalībnieki izskatīja šādu ministriju (citu institūciju) iebildumus | | Finanšu ministrija , Tieslietu ministrija | |  | |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā | | |  | | |

**II. Jautājumi, par kuriem saskaņošanā vienošanās ir panākta**

|  |  |  |  |  |  |  |
| --- | --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija | |
| 1 | 2 | 3 | | 4 | 5 | |
| 1. | Likumprojekta 4.pantā paredzētā 31.1 panta 5. un 7.daļa  (5) Enerģētikas nozares valsts atbalsta sistēmas darbības regulēšanas nodevas administrēšanu organizē Ministru kabineta noteiktā atbildīgā institūcija.  (..)  (7) Ja elektroenerģijas ražotājs šī panta sestajā daļā minētajā termiņā nav nomaksājis nodevu, elektroenerģijas ražotājam Ministru kabineta noteiktā kārtībā tiek apturēta valsts atbalsta izmaksa līdz brīdim, kad nodeva ir nomaksāta. | **Tieslietu ministrija (03.09.2019)**  3.Vēršam uzmanību uz to, ka projekta 4. pantā paredzētajā likuma 31.1 panta piektajā un septītajā daļā ietvertais regulējums ir neskaidrs, proti, nav saprotams, vai tajā ir ietverts pilnvarojums Ministru kabinetam noteikt attiecīgo regulējumu, vai arī tā ir atsauce uz Ministru kabineta noteikumiem.  Vienlaikus vēršam uzmanību uz to, ka pilnvarojumu Ministru kabinetam izstrādā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā noteiktajām prasībām. Savukārt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 62. punktā noteiktajam likumprojektā neietver atsauces uz zemāka juridiskā spēka normatīvo aktu.  Ievērojot minēto, lūdzam precizēt projekta 4. pantā paredzētajā likuma 31.1 panta piektajā un septītajā daļā ietverto regulējumu, kā arī papildināt anotāciju ar atbilstošu informāciju. Gadījumā, ja tiks izdoti Ministru kabineta noteikumi atbilstoši projekta 4. pantā paredzētajā likuma 31.1 panta piektajā un septītajā daļā ietvertajam pilnvarojumam Ministru kabinetam, lūdzam aizpildīt anotācijas IV sadaļas 1. punktu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.1. apakšpunktā noteiktajām prasībām. | | **Ņemts vērā**  Likumprojekts precizēts.  Attiecībā uz likumprojekta anotācijas IV sadaļas 1.punkta precizējumu, informējam, ka tajā jau ir norādīti Ministru kabineta noteikumi, kuros būtu veicami grozījumi attiecīgā deleģējuma izpildei:   * + - * Ministru kabineta 2010. gada 16. marta noteikumi Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību”;       * Ministru kabineta 2009. gada 10. marta noteikumi Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”; | Likumprojekta 4.pantā paredzētā 31.1 panta 6. un 8.daļa:  (6) Ministru kabinets nosaka atbildīgo institūciju, kas organizē enerģētikas nozares valsts atbalsta sistēmas darbības regulēšanas nodevas administrēšanu organizē Ministru kabineta noteiktā atbildīgā institūcija.  ..  (8) Ja elektroenerģijas ražotājs šī panta sestajā daļā minētajā termiņā nav nomaksājis nodevu, elektroenerģijas ražotājam tiek apturēta valsts atbalsta izmaksa līdz brīdim, kad nodeva ir nomaksāta. Ministru kabinets nosaka kārtību, kādā tiek apturēta valsts atbalsta izmaksa. | |
| 2. | Likumprojekta 4.pantā paredzētā 31.1 panta 6.daļa:  “(6) Ministru kabinets nosaka atbildīgo institūciju, kas organizē enerģētikas nozares valsts atbalsta sistēmas darbības regulēšanas nodevas administrēšanu organizē Ministru kabineta noteiktā atbildīgā institūcija.” | **Tieslietu ministrija (30.09.2019)**  2. Ievērojot, ka projekta 4. pantā paredzētajā Elektroenerģijas tirgus likuma (turpmāk – likums) 31.1 panta sestajā daļā ietvertais regulējums ir neskaidrs, lūdzam to precizēt. | | **Ņemts vērā** | Likumprojekta 4.pantā paredzētā 31.1 panta 6.daļa:  “(6) Ministru kabinets nosaka atbildīgo institūciju, kas organizē enerģētikas nozares valsts atbalsta sistēmas darbības regulēšanas nodevas administrēšanu.” | |
| 3. | Likumprojekta 4.pantā paredzētā 31.1 panta 8.daļa:  “(8) Ja elektroenerģijas ražotājs šī panta sestajā daļā minētajā termiņā nav nomaksājis nodevu, elektroenerģijas ražotājam tiek apturēta valsts atbalsta izmaksa līdz brīdim, kad nodeva ir nomaksāta. Ministru kabinets nosaka kārtību, kādā tiek apturēta valsts atbalsta izmaksa.” | **Tieslietu ministrija (30.09.2019)**  3. Vēršam uzmanību uz to, ka projekta 4. pantā paredzētajā likuma 31.1 panta sestajā daļā nav regulējuma par termiņu, tādēļ lūdzam precizēt projekta 4. pantā paredzētajā likuma 31.1 panta astotajā daļā ietverto regulējumu. | | **Ņemts vērā** | Likumprojekta 4.pantā paredzētā 31.1 panta 8.daļa:  “(8) Ja elektroenerģijas ražotājs šī panta septītajā daļā minētajā termiņā nav nomaksājis nodevu, elektroenerģijas ražotājam tiek apturēta valsts atbalsta izmaksa līdz brīdim, kad nodeva ir nomaksāta. Ministru kabinets nosaka kārtību, kādā tiek apturēta valsts atbalsta izmaksa.” | |
| 4. | Likumprojekta 4. panta paredzētajā likuma 31.1 panta desmitā daļa | **Tieslietu ministrija (30.09.2019)**  4. Vēršam uzmanību uz to, ka projekta 4. pantā paredzētajā likuma **31.1 panta desmitajā daļā ietvertais regulējums ir neskaidrs**, proti, nav saprotams, vai tajā ir ietverts pilnvarojums Ministru kabinetam noteikt attiecīgo regulējumu, vai arī tā ir atsauce uz Ministru kabineta noteikumiem.  Vienlaikus vēršam uzmanību uz to, ka pilnvarojumu Ministru kabinetam izstrādā atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā noteiktajām prasībām. Savukārt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 62. punktā noteiktajam likumprojektā neietver atsauces uz zemāka juridiskā spēka normatīvo aktu.  Papildus norādām uz to, ka regulējums par nokavējuma naudu ir paredzēts likuma "Par nodokļiem un nodevām" 29. pantā. Savukārt atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 3.2. apakšpunktā noteiktajam normatīvā akta projektā neietver normas, kas dublē tāda paša spēka normatīvā akta tiesību normās ietverto normatīvo regulējumu.  Ievērojot minēto, **lūdzam precizēt projekta 4. pantā paredzēto likuma 31.1 pantu, kā arī papildināt anotāciju ar atbilstošu informāciju**. Gadījumā**, ja tiks izdoti Ministru kabineta noteikumi** atbilstoši projekta 4. pantā paredzētajā likuma 31.1 panta desmitajā daļā ietvertajam pilnvarojumam Ministru kabinetam, **lūdzam aizpildīt anotācijas IV sadaļas 1. punktu** atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.1. apakšpunktā noteiktajām prasībām. | | **Ņemts vērā** | Likumprojekta 4. panta paredzētā likuma 31.1 panta desmitā daļa svītrota. | |
| 5. | Likumprojekts, likumprojekta anotācija | **Tieslietu ministrijas atzinums (03.09.2019.)**  Būvniecības valsts kontroles birojs ir izveidots saskaņā ar Būvniecības likuma 6. panta septīto daļu, kurā noteikts, ka par būvniecības nozari atbildīgās ministrijas padotībā ir Būvniecības valsts kontroles birojs, kas likumā un Ministru kabineta noteikumos paredzētajos gadījumos veic būvdarbu valsts kontroli un būvju ekspluatācijas uzraudzību, organizē ekspertīzes un piešķir patstāvīgās prakses tiesības Būvniecības likuma 13. panta trešās daļas 5. punktā noteiktajā specialitātē, kā arī veic patstāvīgās prakses uzraudzību. Būvniecības likuma 6.1 panta pirmā daļa noteic Būvniecības valsts kontroles biroja kompetenci, kas ir saistīta ar noteiktiem uzdevumiem būvniecības jomā. Būvniecības valsts kontroles biroja nosaukums un noteiktā kompetence, neveicot grozījumus Būvniecības likumā, radīs maldinošu priekšstatu par iestādes darbības jomu. Projekta sākotnējās ietekmes novērtējuma ziņojuma IV sadaļas 1. punktā nav norādīts, ka paredzēts veikt grozījumus Būvniecības likumā. Ņemot vērā minēto, uzskatām, ka jaunu uzdevumu nodošana Būvniecības valsts kontroles birojam var tikt veikta tikai pēc attiecīgu grozījumu veikšanas Būvniecības likumā. | | **Ņemts vērā**  Papildināta anotācija.  Vēršam uzmanību, ka Būvniecības likuma 6.panta septītā daļa un jo īpaši 6.1panta pirmā daļa nosaka Būvniecības valsts kontroles biroja kompetenci izpildot Būvniecības likumu un tam pakārtotos normatīvos aktus. Minētās normas neierobežo citos normatīvajos aktos noteikt , ka Būvniecības valsts kontroles birojs veic arī citas funkcijas. Paskaidrojam, ka saskaņā ar Valsts pārvaldes iekārtas likuma 16.panta otro daļu tieši iestādes nolikumā norāda iestādes funkcijas, uzdevumus un kompetenci. Ņemot vērā minēto, Ekonomikas ministrijas ieskatā nav juridisku šķēršļu enerģētikas politikas īstenošanas funkciju nodot Būvniecības valsts kontroles birojam. Arī Tieslietu ministrija nav norādījusi, ka minētās funkcijas nodošana Būvniecības valsts kontroles birojam, nemainot iestādes nosaukumu un negrozot Būvniecības likumu, nonāktu pretrunā ar citiem normatīvajiem aktiem. Vienlaikus Ekonomikas ministrijas ieskatā, ievērojot valsts pārvaldes efektivitātes principu, Būvniecības valsts kontroles biroja nosaukums būtu jāpārskata un Ekonomikas ministrija plāno veikt attiecīgus grozījumus Būvniecības likumā un ar to saistītajos Ministru kabineta noteikumos 2020. gadā.  Ņemot vērā izskatāma jautājuma steidzamību, iekļaušanai valsts budžeta likumprojektu paketē tiek virzīti tikai ar budžeta ietekmi vai funkciju nodošanu saistīti tiesību aktu grozījumi. | Anotācijas I sadaļas 2. punkts papildināts šādā redakcijā:  “Lai precizētu Būvniecības valsts kontroles biroja nosaukumu un darbības jomu, tādejādi novēršot potenciāli maldinošu priekšstatu par iestādes darbības jomu, Ekonomikas ministrija papildus plāno veikt grozījumus Būvniecības likumā un ar to saistītajos Ministru kabineta noteikumos. Grozījumus plānots veikt 2020. gadā.” | |
| 6. | Likumprojekts, likumprojekta anotācija | **Tieslietu ministrija (03.09.2019.)**  2. Atbilstoši anotācijas I sadaļas 2. punktā ietvertajai informācijai priekšlikumi par enerģētikas nozares valsts atbalsta sistēmas darbības regulēšanas nodevu ir atbalstīti Saeimā otrajā lasījumā likumprojektā "Grozījumi Elektroenerģijas tirgus likumā" (Nr. 77/Lp13). Līdz ar to nav skaidrs, kādēļ tāds pats regulējums (izņemot Elektroenerģijas tirgus likuma (turpmāk – likums) attiecīgā panta numurs un nodevas apmērs) tiek paredzēts arī projektā.  Vienlaikus vēršam uzmanību uz to, ka Tieslietu ministrija 2019. gada 29. maija atzinumā Nr. 1-9.1/525 par informatīvā ziņojuma projektu "Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām" norādīja, ka šajā projektā ir paredzēta virkne pasākumu, kas pasliktina atbalsta saņēmēju tiesisko vai faktisko stāvokli (piemēram, atbalsta saņēmēju nodevas ieviešana, stingrāku elektrostaciju darbības nosacījumu ieviešana, papildu prasību noteikšana biogāzes stacijām, atbalsta apmēra ierobežošana, iespēja noteikt tiesisku pienākumu attiecībā uz saimnieciskas rīcības stiprināšanu). Līdz ar to nepieciešams šāda regulējuma iedarbības laikā skaidrojums, tā pieļaujamības pamatojums, tostarp iespējamo pamattiesību ierobežojumu attaisnojamības izvērtējums.  Informatīvā ziņojuma projektā "Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām" netika ietverts attiecīgā regulējuma iedarbības laikā skaidrojums, tā pieļaujamības pamatojums, tostarp iespējamo pamattiesību ierobežojumu attaisnojamības izvērtējums, kā arī anotācijā tāda nav par projekta 4. pantā paredzēto grozījumu. Līdz ar to Tieslietu ministrija nevar izvērtēt projekta 4. pantā paredzēto grozījumu.  **Tieslietu ministrija (30.09.2019)**  1. Atkārtoti vēršam uzmanību uz to, ka atbilstoši projekta sākotnējās *(ex-ante)* ietekmes novērtējuma ziņojuma (turpmāk – anotācija) I sadaļas 2. punktā ietvertajai informācijai priekšlikumi par enerģētikas nozares valsts atbalsta sistēmas darbības regulēšanas nodevu ir atbalstīti Saeimā otrajā lasījumā likumprojektā "Grozījumi Elektroenerģijas tirgus likumā" (Nr. 77/Lp13). **Līdz ar to nav skaidrs, kādēļ gandrīz tāds pats regulējums tiek paredzēts arī projektā.**  **(..)**  Informatīvā ziņojuma projektā "Par elektroenerģijas obligātā iepirkuma komponentes problemātikas iespējamajiem risinājumiem un enerģētikas politikas īstenošanas funkcijām" netika ietverts attiecīgā regulējuma iedarbības laikā skaidrojums, tā pieļaujamības pamatojums, tostarp iespējamo pamattiesību ierobežojumu attaisnojamības izvērtējums, kā arī anotācijā **nav izvērsta skaidrojuma** par projekta 4. pantā paredzēto grozījumu. Līdz ar to Tieslietu ministrija nevar izvērtēt projekta 4. pantā paredzēto grozījumu.  Ievērojot minēto, atkārtoti **lūdzam papildināt anotācijas I sadaļas 2. punktu ar atbilstošu skaidrojumu, t.sk., izvērtējumu par projekta 4. pantā paredzētajā grozījumā ietvertā regulējuma atbilstību Latvijas Republikas Satversmes 105. pantam**. Turklāt lūdzam **aizpildīt anotācijas I sadaļas 2. punktu atbilstoši** Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 14. punktā noteiktajām prasībām.  **Papildus Tieslietu ministrija atkārto 03.09.2019. atzinumā sniegtos iebildumus** | | **Ņemts vērā**  Kā norādīts Informatīvā ziņojuma Ievada daļā “Pasākumi šo rīcības virzienu ietvaros īstenojami, vērtējot to ietekmju kopsakarības un, izvērtējams, vai veicot normatīvo aktu grozījumus, lai ieviestu šos pasākumus, vai kopsakarā ar citiem ieviešamajiem pasākumiem to raksturs kopumā ir atturošs un efektīvs un tie nav nesamērīgi.”  Ņemot vērā, ka pasākumu ieviešana nav paredzēta vienlaicīga, kā arī to, ka attiecīgajām izmaiņām iespējams piemērot pārejas periodus, katra jauna ierobežojuma vai prasību ieviešana vērtējama kontekstā ar līdz šim īstenotajiem pasākumiem. Nodevas ieviešana ir pirmais no Ministru kabinetā izskatāmajiem jautājumiem, kas izriet no Informatīvajā ziņojumā norādītā plāna, attiecīgi tā šobrīd nebūtu vērtējama kontekstā ar citiem plānotajiem pasākumiem, kas var arī netikt ieviesti. Anotācijas teksts papildināts ar skaidrojumu par nodevas ieviešanas pamatojumu u.tml.  Augstāk minētais skaidrojums par regulējuma iedarbību laikā iekļauts anotācijas II sadaļas 5.punktā. Ņemot vērā, ka nav zināmi pasākumu ieviešanas termiņi un kādā apmērā tie tiks ieviesti nav pamata vērtēt tos pirms to ieviešanas. Vienlaikus norādām, ka Satversmības testu var piemērot tikai attiecībā uz esošu regulējumu.  Papildus jānorāda, ka valsts atbalsta sistēmas darbības regulēšanas nodevas ieviešana paredzēta ar 2020.gadu. Likumprojekta "Grozījumi Elektroenerģijas tirgus likumā" (Nr. 77/Lp13) izskatīšana Saeimā ir uzsākta 2018.gada nogalē un bez nodevas ieviešanas likumprojekts paredz virkni citu likumdošanas izmaiņu, tādējādi pastāv risks, ka attiecīgais likumprojekts vispār netiks pieņemts, vai netiks pieņemts termiņā, kādā ir nepieciešams finansējums pasākumu ieviešanai. Ņemot vērā, ka  ieņēmumi no nodevas būs daļa no 2020.gada budžeta, tad būtiski to ieļaut arī 2020.gada budžeta ietvarā. | Anotācijas I sadaļas 2.punkts papildināts šādā redakcijā:  “Enerģētikas nozares valsts atbalsta sistēmas darbības regulēšanas nodevas mērķis ir nodrošināt valsts atbalsta sistēmas elektroenerģijas ražošanai obligātā iepirkuma ietvaros vai garantētās maksas saņemšanai kontroles un uzraudzības efektīvu un pilnvērtīgu darbību. Nodevas likme tiek noteikta, ņemot vērā aprēķinātās nepieciešamās kopējās kontroles un uzraudzības izmaksas (Ekonomikas ministrija un Būvniecības valsts kontroles birojs ir aprēķinājuši, ka esošajā situācijā efektīvas un pastāvīgas kontroles un uzraudzības nodrošināšanai ir nepieciešami līdz 450 tūkst.euro ikgadēji), tāpēc tā tiek piemērota proporcionāli visiem sistēmas dalībniekiem, ievērojot to dalības apjomu valsts atbalsta sistēmā.  Tāpat nodevas piemērošana turpmāk arī palīdzēs uzlabot valsts atbalsta sistēmu un uzlabos turpmāko uzraudzības darbību kvalitāti. Nodevas maksātāji segs kontroļu un uzraudzības darbību izmaksas, tādējādi tie būs vispusēji iesaistīti uzraudzības procesa īstenošanā, kas savukārt veicinās valsts atbalsta uzraudzības procesa pilnveidošanos.  Ņemot vērā konstatētās nepilnības elektroenerģijas ražotāju, kas saņem valsts atbalstu, darbībā[[1]](#footnote-1), normatīvajos aktos ir paredzēts ieviest papildu valsts atbalsta kontroles mehānismus un pastiprināt jau esošos. Lai nodrošinātu minētajiem pasākumiem nepieciešamo finansējumu, tiek ieviesta nodeva, ar kuru tiks segtas valstij radušās kontroles mehānisma izmaksas. Tā kā atbilstoši Elektroenerģijas tirgus likumam elektroenerģijas ražotājam ir izvēles tiesības, vai saražoto elektroenerģiju pārdot par tirgus cenu vai pārdot to obligātā iepirkuma ietvaros, ražotājs var arī izvēlēties, vai saņemt valsts atbalstu. Izvēloties saņemt valsts atbalstu, komersantam būtu jāsedz arī izmaksas, kas rodas valstij uzturot sistēmu valsts atbalstam.  Ieguvums no pastiprinātas valsts atbalsta saņēmēju kontroles veikšanas būs valsts atbalsta efektīva izmantošana un atsevišķos gadījumos, iespējams, arī valsts atbalsta kopējo izmaksu samazināšanās.  Alternatīvs variants nodevas ieviešanai ir šo izmaksu iekļaušana elektroenerģijas obligātā iepirkuma komponentē, ko segtu visi elektroenerģijas lietotāji. Izvērtējot minēto risinājumu, tika secināts, ka tas palielinātu elektroenerģijas lietotāju izmaksas. Turklāt elektroenerģijas lietotāji jau tā sedz atbalsta saņēmējiem izmaksātā atbalsta izmaksas. Ņemot vērā minēto, tika izvēlēts risinājums par nodevas piemērošana elektroenerģijas ražotājiem.  Vidējais aprēķinātais nodevas apjoms nepārsniedz 0,3% no izmaksātā valsts atbalsta apjoma gadā. Saskaņā ar provizoriskajiem aprēķiniem nodevas īpatsvars no komersantam izmaksātā valsts atbalsta lielākajā daļā gadījumu nepārsniegs 1,3% no izmaksātā valsts atbalsta apjoma gadā. Paredzams, ka 1,3% īpatsvaru nodevas apjoms varētu pārsniegt tikai septiņiem no vairāk kā 300 elektroenerģijas ražotājiem. Turklāt šis īpatsvars ir mazāks, ja to attiecina pret visu elektroenerģijas ražotājam izmaksāto summu par iepirkto elektroenerģiju.  Atbilstoši aprēķiniem nodevas apjoms varētu pārsniegt 2000 *euro* 10 no vairāk kā 300 komersantiem, kuriem tiks piemērota enerģētikas nozares valsts atbalsta sistēmas darbības regulēšanas nodeva.  Ņemot vērā minēto, secināms, ka enerģētikas nozares valsts atbalsta sistēmas darbības regulēšanas nodevas apmērs un īpatsvars pret izmaksāto valsts atbalstu ir samērīgs un būtiski neietekmēs nodevas maksātāju saimniecisko darbību. Ņemot vērā minēto nodevas ieviešana atbilst Satversmes 105.pantam. Turklāt, ņemot vērā nodevas apmēru un potenciālo ietekmi uz nodevas maksātājiem, šāda nodeva ir uzskatāma par samērīgu salīdzinājumā ar ieguvumu, ko iegūs sabiedrība no pastiprinātas valsts atbalsta sistēmas kontroles un nepamatoti izmaksāto atbalsta maksājumu samazināšanas. Ņemot vērā arī salīdzinoši nelielo nodevas apmēru normatīvajā aktā netika paredzēts pārejas periods.  Anotācijas II sadaļas 5.punkts papildināts šādā redakcijā: “Enerģētikas nozares valsts atbalsta sistēmas darbības regulēšanas nodevas ieviešana ir viens no informatīvā ziņojuma rīcības virziena “Efektīva valsts atbalsta sistēmas kontrole” pasākumiem. Kā tas norādīts arī informatīvā ziņojuma Ievada daļā pasākumi rīcības virzienu ietvaros īstenojami, vērtējot to ietekmju kopsakarības un, izvērtējams, vai veicot normatīvo aktu grozījumus, lai ieviestu šos pasākumus, vai kopsakarā ar citiem ieviešamajiem pasākumiem to raksturs kopumā ir atturošs un efektīvs un tie nav nesamērīgi. Ņemot vērā, ka pasākumu ieviešana nav paredzēta vienlaicīga, kā arī to, ka attiecīgajām izmaiņām iespējams piemērot pārejas periodus, katra jauna ierobežojuma vai prasību ieviešana vērtējama kontekstā ar līdz šim īstenotajiem pasākumiem. Enerģētikas nozares valsts atbalsta sistēmas darbības regulēšanas nodevas ieviešana ir pirmais no Ministru kabinetā izskatāmajiem jautājumiem, kas izriet no informatīvajā ziņojumā norādītā plāna, attiecīgi tā šobrīd nebūtu vērtējama kontekstā ar citiem plānotajiem pasākumiem, kas var arī netikt ieviesti.” | |
| 7. | Likumprojekta anotācija | **Finanšu ministrija (05.09.2019)**  2.1. Ņemot vērā, ka likumprojekta 31.1 pants paredz enerģētikas nozares valsts atbalsta sistēmas darbības regulēšanas nodevu, lūdzam likumprojekta anotācijā iekļaut informāciju, skaidrojot nodevas sistēmas loģiku un apmēru, kā tika lemts 2019.gada 2.jūlija Tautsaimniecības, agrārās, vides un reģionālās politikas komisijas sēdē, izskatot jautājumus likumprojekta sagatavošanai otrajam lasījumam. | | **Ņemts vērā** | Anotācijas I sadaļas 2.punkts papildināts šādā redakcijā:  “..Enerģētikas nozares valsts atbalsta sistēmas darbības regulēšanas nodevas mērķis ir nodrošināt valsts atbalsta sistēmas elektroenerģijas ražošanai obligātā iepirkuma ietvaros vai garantētās maksas saņemšanai kontroles un uzraudzības efektīvu un pilnvērtīgu darbību. Nodevas likme tiek noteikta, ņemot vērā aprēķinātās nepieciešamās kopējās kontroles un uzraudzības izmaksas (Ekonomikas ministrija un Būvniecības valsts kontroles birojs ir aprēķinājuši, ka esošajā situācijā efektīvas un pastāvīgas kontroles un uzraudzības nodrošināšanai ir nepieciešami līdz 450 tūkst.euro ikgadēji), tāpēc tā tiek piemērota proporcionāli visiem sistēmas dalībniekiem, ievērojot to dalības apjomu valsts atbalsta sistēmā.  Tāpat nodevas piemērošana turpmāk arī palīdzēs uzlabot valsts atbalsta sistēmu un uzlabos turpmāko uzraudzības darbību kvalitāti. Nodevas maksātāji segs kontroļu un uzraudzības darbību izmaksas, tādējādi tie būs vispusēji iesaistīti uzraudzības procesa īstenošanā, kas savukārt veicinās valsts atbalsta uzraudzības procesa pilnveidošanos…” | |
| 8. | Likumprojekta anotācijas III sadaļas 6.punkts | **Finanšu ministrija (05.09.2019)**  2.2. Anotācijas III sadaļas 6.punktā jānorāda enerģētikas nozares valsts atbalsta sistēmas darbības regulēšanas nodevas ieņēmumu prognozes aprēķins un tajā izmantoto pieņēmumu skaidrojums. | | **Ņemts vērā** | Anotācijas III sadaļas 6.punkts papildināts šādā redakcijā:  “Ņemot vērā, ka valsts atbalsta sistēmas ietvaros izmaksātais atbalsts ir tieši proporcionālo atkarīgs no saražotās elektroenerģijas apjoma, kas ir atkarīga no elektrostacijas uzstādītās elektriskās jaudas, kā arī, lai nodrošinātu vienkārši nodevas administrēšanas procesu, nodeva tiek piemērota par katru elektrostacijā uzstādīto jaudas vienību – kilovatu. Tā kā atsevišķām elektrostacijām tuvākajos gados tiesības uz valsts atbalsta saņemšanu beidzas, kā arī, pastiprinot elektrostaciju kontroli, pastāv iespēja, ka atsevišķas elektrostacijas zaudēs tiesības uz valsts atbalsta saņemšanu, nodevas likme ir aprēķināta ar rezervi, lai nosegtu attiecīgos izdevumus. Ņemot vērā minēto, paredzams, ka sākotnēji ieņemtais nodevas apjoms būs lielāks. Aprēķins nodevas ieņēmumiem ir sekojošos: 1 250 000 kW uzstādītās jaudas \* 0,40 euro/kW = 500 000 euro.” | |
| 9. | Likumprojekta anotācijas IV sadaļas 1. punkts | **Tieslietu ministrija (30.09.2019)**  5. No projekta 4. pantā paredzētajā likuma 31.1 panta sestajā un astotajā daļā ietvertā regulējuma izriet, ka tiek noteikts jauns pilnvarojums Ministru kabinetam izdot noteikumus. Savukārt **anotācijas IV sadaļā nav norādīts, ka tiks izdoti attiecīgi Ministru kabineta noteikumi.** Ievērojot minēto, **lūdzam aizpildīt anotācijas IV sadaļas 1. punktu atbilstoši** Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" 54.1. apakšpunktā noteiktajām prasībām. | | **Ņemts vērā**  Ar attiecīgo informāciju papildinās anotācijas IV sadaļas 4.punkts. | Anotācijas IV sadaļas 4.punkts papildināts ar sekojošu informāciju: “Attiecībā uz Likumprojekta 4.pantā paredzētā 31.1 panta sestajā un astotajā daļā minēto deleģējumu jauni Ministra kabineta noteikumi izstrādāti netiks, bet tiks veikti grozījumi esošajos normatīvajos aktos (Ministru kabineta 2010. gada 16. marta noteikumos Nr. 262 “Noteikumi par elektroenerģijas ražošanu, izmantojot atjaunojamos energoresursus, un cenu noteikšanas kārtību” un Ministru kabineta 2009. gada 10. marta noteikumos Nr. 221 “Noteikumi par elektroenerģijas ražošanu un cenu noteikšanu, ražojot elektroenerģiju koģenerācijā”). | |
| Atbildīgā amatpersona | | |  | |  |
|  | | | (paraksts)\* | |  |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Aivars Neimanis

|  |
| --- |
| (par projektu atbildīgās amatpersonas vārds un uzvārds) |
| Vecākais eksperts |
| 67013249 |
| Aivars.Neimanis@em.gov.lv |
|  |

A.Neimanis, 67013249,

Aivars.Neimanis@em.gov.lv

1. Ekonomikas ministrijas 2017.gada 30.oktobra ziņojums “Par izvērtējuma rezultātiem, plānoto rīcību un nepieciešamajām izmaiņām normatīvajos aktos, saistībā ar masu medijos izskanējušajām bažām, ka vairāki uzņēmumi varētu būt krāpušies ar atļaujām elektroenerģijas ražošanai obligātajā iepirkumā”, skatīt: https://em.gov.lv/files/attachments/OIK\_Zinojums\_31.10.pdf [↑](#footnote-ref-1)